NASTA PILDIRAAMAT
Tere!
Kas nägid eelmist saadet, kus rääkisin Saamuelist?
Jumal kutsus teda väga noorelt prohvetiks.
Kas tead, kes on prohvet?
Prohvetile annab Jumal teada tähtsaid asju ja tulevikku.
Vahel ka hoiatab või käsib midagi teha.
Saamuel oli terve oma elu olnud tähtis prohvet.
Teda tunti selle järgi, et Saamuel teab alati kõike.
Jumal kõneleb Saamueliga.
Aeg ajalt tõi Saamuel Jumalalt rõõmsaid uudiseid.
Vahel olid uudised väga tõsised,
mis pani inimesi käitumist muutma ning meelt parandama.
Saamueli kõneldud jutte ja räägitut austati väga.
Teda peeti tähtsaks jumalameheks, samamoodi nagu ka tänapäeval,
kuigi sellest on palju aega tagasi, kui ta siin maa peal elas.
Saamuel oli kasvanud täismeheks.
Ta elas iisraellaste keskel
ja rääkis inimestele Jumala sõnumeid edasi.
Iisraeli rahvas pani tähele,
et kõigis naabermaades on oma kuningad ja valitsejad.
Nad mõistsid, et iisraellastel polegi oma kuningat.
Saamuel on küll päris tark mees ja prohvet.
Ta oli olnud tähtis isik Iisraeli rahva keskel,
kuid mitte kuningas.
Rahvas arvas, et tore oleks saada endale tõeline kuningas.
Inimesed kogunesid Saamueli juurde:
"Saamuel, tahame auväärt kuningat,
kes elab lossis nagu teisteski maades."
Saamuel vastas:
"Me ei vaja kuningat, meie kuningas on Jumal.
Jumal annab meile teada, mida teha vaja, juhatab ja abistab.
Kõik on hästi, kui me Jumalat armastame ning teenime
ja elame Tema juhtnööride kohaselt.
Milleks meile kuningas?"
Kuid rahvas soovis ikkagi kuningat ja nurises:
"Ei, ilma on halb. Me tahame!"
Saamuel läks ja palvetas Jumala poole.
"Jumal, sa kuuled, kuidas rahvas nuriseb.
Neile ei piisa, et Sina oled Kuningas.
Nad tahavad lisaks maist kuningat.
Mida peaksin rahvale vastama, nad tüütavad mind sellega kogu aeg?"
Jumal nõustus otsima iisraellastele oma kuningat.
Saamuel küsis, kuidas ta
tunneb ära õige inimese, kes sobiks kuningaks.
Jumal vastas, et homme
tuleb tema koju üllatuskülaline, kellest saabki Iisraeli kuningaks.
Saamuel pidi võidma ta kuningaks.
Tol ajal oli komme,
kui keegi valiti kuningaks, siis võiti ta pea hinnalise õliga.
See oli märgiks, et tema on nüüd kuningas.
Saamuel oli põnevil sellest, kes ilmub homme ta uksele.
Jumal oli öelnud, et temast saabki Iisraelile kuningas.
Saamuel ei saanud öösel und,
sest oli ärevil sellest, kes see küll olla võiks.
Saamuel mõtles läbi kõik teadaolevad sobivad inimesed.
Nii juhtuski, kuidas Jumal oli öelnud.
Järgmisel päeval ilmus Saamueli uksele
noor pikk kena mees.
See oli Saul.
Saul oli pikk laiaõlgne kena noormees.
Saul oli tulnud Saamueli juurde asja pärast.
Ta ütles: "Vabandust, et sind segan, prohvet Saamuel.
Isa käskis mul otsida kadunud eesleid.
Otsisime mitu päeva, kuid ei leidnud.
Oled prohvet. Kas võiksid aidata, kust võiksime eeslid üles leida?"
Saamueli ajas eesli-jutt muigama,
sest ta teadis, et eesliotsijast saab uus kuningas.
Piibel kirjutab, et Saamuel vastas:
"Ära muretse eeslite pärast. Need on turvalises kohas.
Küll need jõuavad koju ja talli tagasi.
Mul on sulle palju tähtsam teade."
Saul mõtles: "Mis tähtis asi see olla võiks?"
Ta oli hämmingus.
Prohvet Saamuel ütles: "Saul, sa saad Iisraeli kuningaks!
See on Jumala tahe, et sa seda ülesannet täidaksid."
Sauli ilmest võib välja lugeda: "Mida! Mina ja kuningas?"
Piiblis on kirjas, et pärast seda
võidis Saamuel hinnalise õliga Sauli kuningaks.
Räägin, kuidas võidmine toimus.
Saamuelil oli pudelis või anumas õli.
Ta hoidis seda käes.
Saul pidi ta ette põlvitama.
Saamuel kallas anumast õli ning see voolas Saulile pähe.
Võid mõelda, et on vast kummaline, miks peab õli pähe valama?
See oli märk Jumalalt, et see mees on nüüd valitud tähtsat tööd tegema.
Samas sai ta ka Jumala erilise õnnistuse osaliseks.
Ta oli ära märgitud Jumala tööks.
See polnud pelgalt õli valamine, vaid jumalik toiming.
Kindlasti õnnistas Saamuel Sauli
nii tähtsa ja vastutusrikka töö jaoks, kui selleks oli Iisraeli kuningaamet.
Esimene Iisraeli kuningas.
Rahvas rõõmustas kuuldes, et noor Saul valiti kuningaks.
Lõpuks on neil oma kuningas.
Nii oligi Saul võitud Iisraeli esimeseks kuningaks.
Mis järgmine kord juhtub?
Jälle uued ja põnevad lood.
Nägemiseni!
Tõlge: Mare Peterson